Document ID: /roh_data/filtered/fineweb-2-filterrobots_roh.jsonl.gz/26744

Sche necessari alura vegnia il Cussegl federal ad elavurar ina cuntraproposta tar RASA. Sur d’ina tala cuntraproposta vul el dentant pir decider cura ch’il parlament ha sclerì co realisar l’artitgel da migraziun, ha communitgà il Cussegl federal.
L'iniziativa era vegnida lantschada il december 2014 e gia l'avust aveva il comité rimnà las 100'000 suttascripziuns necessarias. La gruppa RASA è tenor atgnas indicaziuns in'iniziativa da burgais e betg da partidas.
Ella vegn sustegnida d'organisaziuns e da pliras tschient persunas privatas, tranter auter era da persunalitads ord la politica, l'economia, la perscrutaziun e la cultura.
Reacziuns cuntraversas
La partida liberal-democratica è sceptica e dubita sche quai è il dretg instrument per sviluppar enavant ils contracts bilaterals. Ils social-democrats ed ils cristian-democrats perencunter laudan la regenza. E la partida populara avertescha ch'il Cussegl federal planisescha da metter il dretg internaziunal sur il dretg svizzer. La PPS lascha però avert schebain ella fa il referendum.
RR novitads 16:00